
                                        วันที่  18 มิถุนายน 2555
เรียน    ท่านผู้จัดการ
เรื่อง    ชี้แจงระยะเวลาในการซ่อม
ตามที่บริษัท เอ.เอส.แอสโซซิเอท  เอนยิเนียริ่ง (1964) จำกัด ได้นำรถกระบะ ISUZU TFR หมายเลขทะเบียน 8พ-7894 เข้ารับบริการตั้งแต่วันที่ 1 มีนาคม 2555 บริษัทดีดี คาร์เซอร์วิส จำกัดได้ดำเนินการซ่อมให้แล้วเสร็จจนมีสภาพสมบูรณ์พร้อมใช้งาน และส่งกลับไปเมื่อวันที่ 1 มิถุนายน 2555 รวมระยะเวลาซ่อมทั้งหมด 3 เดือน 
ทั้งนี้บริษัทฯ มีความประสงค์ขอเรียนชี้แจงสาเหตุที่ต้องใช้เวลาในการซ่อมเป็นเวลาถึง 3 เดือนนั้น เนื่องจากระหว่างดำเนินการซ่อมเกิดข้อผิดพลาด จนมีผลทำให้หน้าจอเรือนไมล์ชำรุด และทางบริษัทฯ ถือเป็นความดูแลรับผิดชอบของบริษัทฯ จึงได้หาอะไหล่มือสองที่มีสภาพดีพร้อมใช้งาน และต้องมีสภาพไม่เก่ากว่าของเดิมเพื่อเปลี่ยนให้จำนวน 1 ชุด ซึ่งมีความจำเป็นต้องใช้ระยะเวลาในการหาอะไหล่ โดยที่ระหว่างรออะไหล่นั้น บริษัทฯ ได้มีการจัดเก็บรถไว้ในที่จอดรถอย่างดี มีรั้วล็อค และมีคนเฝ้าตลอดเวลา 
อย่างไรก็ตามขณะนี้บริษัทฯ ได้ดำเนินการแก้ไขเปลี่ยนอะไหล่ และส่งคืนรถให้เป็นที่เรียบร้อยอยู่ในสภาพพร้อมใช้งานแล้ว บริษัทฯ จึงต้องเรียนขออภัยในความผิดพลาด และความล่าช้าที่เกิดขึ้นมา ณ ที่นี้ด้วย 
จึงเรียนมาเพื่อโปรดทราบ

